stanford-oval/wikipedia huggingface dataset:
พันธุ์ทิพย์ กาญจนะจิตรา สายสุนทร
ชีวิตสมรส

ขณะศึกษาอยู่ ณ มหาวิทยาลัยธรรมศาสตร์ พันธุ์ทิพย์ได้เป็นเพื่อนกับจุมพต สายสุนทร หรือต่อมาคือ ศาสตราจารย์ ดอกเตอร์จุมพต สายสุนทร อาจารย์วิชากฎหมายระหว่างประเทศแผนกคดีเมือง คณะนิติศาสตร์ มหาวิทยาลัยธรรมศาสตร์ เมื่อทั้งคู่สำเร็จการศึกษาจากมหาวิทยาลัยธรรมศาสตร์แล้ว ได้ศึกษาต่อที่ต่างประเทศด้วยกัน และภายหลังก็ได้สมรสกัน พันธุ์ทิพย์กล่าวว่า เนื่องจากเป็นบุตรคนเดียวของครอบครัว เมื่อสมรสแล้วจึงอยากมีบุตรให้มากสักห้าคน แต่ไม่สมประสงค์ เพราะเป็นเนื้องอกในมดลูกจนต้องผ่าตัดมดลูกทิ้งเมื่อ พ.ศ. 2540 และไม่สามารถมีบุตรได้เลย
รางวัล

วันที่ 14 ธันวาคม พ.ศ. 2552 คณะกรรมการสิทธิมนุษยชนแห่งชาติได้มอบรางวัลเกียรติยศ "ผู้อุทิศตนเพื่อสิทธิมนุษยชน" แก่พันธุ์ทิพย์เป็นกรณีพิเศษเนื่องในวันสิทธิมนุษยชนประจำปี
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2548 –  เหรียญจักรพรรดิมาลา (ร.จ.พ.)
แหล่งข้อมูลอื่น

อาจารย์แหวว.ออร์ก เก็บถาวร 2013-08-10 ที่ เวย์แบ็กแมชชีน (archanwell.org)
อาจารย์แหวว ที่เฟซบุ๊ก
อาจารย์แหวว ที่เอกซ์ (ทวิตเตอร์)
อาจารย์แหวว ที่ยูทูบ
ประมวลหนังสือ บทความ งานศึกษา งานวิจัย วิทยานิพนธ์ และงานที่เกี่ยวข้อง เก็บถาวร 2013-08-10 ที่ เวย์แบ็กแมชชีน
ห้องสมุดสำนักงานคณะกรรมการสิทธิมนุษยชนแห่งชาติ
กะเทาะชีวิต 'อาจารย์แหวว' ฯลฯ[ลิงก์เสีย] - เดลินิวส์
กางกฎหมายสัญชาติ 'ทักษิณ' ยังอึมครึม เปิดทางไทยล่าตัวได้ - ไทยรัฐ
คนทำงาน...เบื้องหลังชัยชนะ วันที่ "ชาวแม่อาย" ไม่สะอื้น เก็บถาวร 2016-03-05 ที่ เวย์แบ็กแมชชีน - ผู้จัดการ
อาจารย์พันธุ์ทิพย์ฟันธง มาร์คไม่มีสถานะเป็นคนสัญชาติอังกฤษ - มติชน
หม่อมราชวงศ์นริศรา จักรพงษ์

| หม่อมราชวงศ์ นริศรา จักรพงษ์ ป> ช, ป.ม., ร.ง.ภ. |
| --- | --- |

เกิด: 2 สิงหาคม พ.ศ. 2499 (68 ปี) ลอนดอน ประเทศอังกฤษ สหราชอาณาจักร
สัญชาติ: ไทย
อาชีพ: นักเขียน นักสังคมสงเคราะห์ อาจารย์ นักธุรกิจ
คู่สมรส: แอลเลน เลวี (หย่า) กอสวัสดิ์ สวัสดิวัตน์ ทอมสัน
บุตร: จุลจักร จักรพงษ์ ภูวสวัสดิ์ จักรพงษ์
บิดามารดา: พระเจ้าวรวงศ์เธอ พระองค์เจ้าจุลจักรพงษ์ (บิดา) หม่อมเอลิสะเบธ จักรพงษ์ ณ อยุธยา (มารดา)
หม่อมราชวงศ์นริศรา จักรพงษ์ [นะ-ริด-สา] (เกิด 2 สิงหาคม พ.ศ. 2499) เป็นพระธิดาคนเดียวในพระเจ้าวรวงศ์เธอ พระองค์เจ้าจุลจักรพงษ์ กับหม่อมเอลิสะเบธ จักรพงษ์ ณ อยุธยา และเป็นพระนัดดาในสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ
หม่อมราชวงศ์นริศราสมรสครั้งแรกกับแอลเลน เลวี่ มีบุตรชาย 1 คนคือ จุลจักร จักรพงษ์ หรือ "เล็ก" หรือ "ฮิวโก้" และสมรสครั้งที่สองกับกอสวัสดิ์ สวัสดิวัตน์ ทอมสัน (กี้, บุตรชายของแกรี ทอมสัน กับหม่อมราชวงศ์สายสวัสดี สวัสดิวัตน์ ทอมสัน) มีบุตรชายอีก 1 คน คือ ภูวสวัสดิ์ จักรพงษ์ หรือ "กู้"
ประวัติ

หม่อมราชวงศ์นริศรา เกิดที่กรุงลอนดอน ประเทศอังกฤษ โดยพระเจ้าวรวงศ์เธอ พระองค์เจ้าจุลจักรพงษ์ เป็นผู้ประทานชื่อ ตามพระนามกรมของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ หม่อมราชวงศ์นริศราใช้ชีวิตวัยเด็กส่วนใหญ่ในบ้านหลังใหญ่บนเนินเขา ณ มณฑลคอร์นวอลล์ เขตชนบทของอังกฤษ แต่ก็กลับกรุงเทพมหานครอยู่บ่อยครั้ง เธอเข้าศึกษาชั้นต้นที่โรงเรียนจิตรลดา รุ่นเดียวกับสมเด็จเจ้าฟ้าฯ กรมพระศรีสวางควัฒน วรขัตติยราชนารี ในวัยเด็กเธอได้ติดตามบิดาไปมาระหว่างประเทศไทยกับประเทศอังกฤษ บ่อยครั้ง
เมื่ออายุได้ 7 ปี พระเจ้าวรวงศ์เธอ พระองค์เจ้าจุลจักรพงษ์ ได้สิ้นพระชนม์ด้วยโรคมะเร็ง อีกไม่กี่ปีถัดมา หม่อมเอลิสะเบธ จักรพงษ์ ณ อยุธยา มารดาก็ถึงแก่กรรมด้วยโรคมะเร็งเช่นกัน เธอจึงย้ายไปอยู่กับน้าที่ค่อนข้างเอียงซ้ายและไม่ชอบความเป็น “เจ้า” จึงสบประมาทว่าชีวิตนี้คงไม่เอาไหน ต่อมาเมื่ออายุ 18 ปี เธอจึงออกจากบ้านน้า ขณะนั้นไม่มีอะไรติดตัวมาเลย โดยเธอทำงานเสริฟอาหารเลี้ยงตัวเอง
ต่อมาเข้าศึกษาชั้นมัธยมที่ คอร์นวอลล์ และศึกษาระดับอุดมศึกษา ด้านภาษาจีน และเปลี่ยนเป็นสาขาประวัติศาสตร์ศิลป์วิทยาจนจบปริญญาบัณฑิต เกียรตินิยมอันดับ 1 จาก Courtauld Institute  จากนั้นจึงมาเป็นอาจารย์สอนวิชาประวัติศาสตร์ศิลป์วิทยา ที่มหาวิทยาลัยศิลปากร และสอนภาษาอังกฤษที่โรงเรียนจิตรลดา ได้ทำงานกับทหารในโครงการป้องกันตัวเองตามชายแดน ซึ่งเป็นโครงการที่ได้รับเงินสนับสนุนจากสหรัฐ
หม่อมราชวงศ์นริศราสมรสครั้งแรกกับ แอลเลน เลวี่ ด้วยวัยที่ห่างกัน 20 ปี ต่อมาได้แยกทางกัน โดยมีลูกชายด้วยกัน 1 คน คือ จุลจักร จักรพงษ์ หรือ ฮิวโก้ นักร้องและนักแสดง จากนั้นแต่งงานกับกอสวัสดิ์ สวัสดิวัตน์ บุตรชายของหม่อมราชวงศ์สายสวัสดี สวัสดิวัตน์ ซึ่งต่างเป็นลูกครึ่งที่มีรสนิยมและการใช้ชีวิตคล้ายกัน โดยมีบุตรชาย คือ ภูวสวัสดิ์ จักรพงษ์ เธอและครอบครัวใช้ชีวิตไป-มาระหว่างประเทศไทยและประเทศอังกฤษ
ปัจจุบันเธอใช้ชีวิตส่วนใหญ่อยู่ที่ประเทศอังกฤษ เป็นประธานมูลนิธิโลกสีเขียว เป็นประธานกรรมการสำนักพิมพ์ริเวอร์บุ๊คส์ ซึ่งเป็นสำนักพิมพ์ที่เน้นพิมพ์หนังสือเกี่ยวกับประวัติศาสตร์ ศิลปะ และวัฒนธรรมไทย อีกทั้งในปัจจุบันก็ได้เปิดวังจักรพงษ์เป็นโรงแรมหรูขนาดเล็กชื่อว่า “จักรพงษ์วิลล่าแอนด์ไดน์นิ่ง”
กิจกรรมทางสังคม

หม่อมราชวงศ์นริศราเป็นผู้ใส่ใจกับปัญหาสิ่งแวดล้อมและสิทธิมนุษยชนมานาน เธอเป็นประธานผู้ก่อตั้งมูลนิธิโลกสีเขียว
หม่อมราชวงศ์นริศรา เป็นหนึ่งในผู้ได้รับเชิญให้เป็นผู้ถือคบเพลิงโอลิมปิก ในพิธีวิ่งคบเพลิงโอลิมปิก 2008 ช่วงเดินทางผ่านประเทศไทย ในวันที่ 19 เมษายน พ.ศ. 2551 ในฐานะประธานมูลนิธิโลกสีเขียว ที่มีบทบาทในการอนุรักษ์สิ่งแวดล้อม แต่หลังเกิดเหตุการณ์ความไม่สงบในทิเบต ซึ่งมีผู้เสียชีวิตหลายสิบรายในลาซา ทิเบต ในเดือนมีนาคม พ.ศ. 2551 หม่อมราชวงศ์นริศรา ได้ประกาศถอนตัวจากการเป็นผู้ถือคบเพลงดังกล่าว เพื่อเป็นการประท้วงการละเมิดสิทธิมนุษยชนของรัฐบาลจีน
ผลงาน

ผลงานประพันธ์ เช่น หนังสือ “แคทยาและเจ้าฟ้าสยาม” พจนานุกรมอังกฤษ-ไทย ทำร่วมกับสำนักพิมพ์มหาวิทยาลัยอ๊อกฟอร์ด และศูนย์การแปลและการล่ามเฉลิมพระเกียรติจุฬาลงกรณ์มหาวิทยาลัย, หนังสือ "ถึงลูกชายเล็ก" ซึ่งเป็นพระราชหัตถเลขาในพระบาทสมเด็จพระจุลจอมเกล้าเจ้าอยู่หัว ถึงสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ
เกียรติคุณ

ตึกนริศรา จักรพงษ์ สถาบันสุขภาพเด็กแห่งชาติมหาราชินี
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2551 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
แหล่งข้อมูลอื่น

มูลนิธิโลกสีเขียว
สำนักพิมพ์ริเวอร์บุ๊คส์
รังสรรค์ วันไชยธนวงศ์

| รังสรรค์ วันไชยธนวงศ์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดเชียงราย
ดำรงตำแหน่ง 24 มีนาคม พ.ศ. 2562 – 1 ธันวาคม พ.ศ. 2565
 
ข้อมูลส่วนบุคคล
เกิด: 18 กรกฎาคม พ.ศ. 2509 (58 ปี)
พรรคการเมือง: พลังประชาชน (2550–2551)   เพื่อไทย (2551–2565)   ภูมิใจไทย (2566–ปัจจุบัน)
คู่สมรส: ดวงแข วันไชยธนวงศ์

รังสรรค์ วันไชยธนวงศ์ (เกิด 18 กรกฎาคม พ.ศ. 2509) รองเลขาธิการนายกรัฐมนตรี ฝ่ายการเมือง (ประจำนายอนุทิน ชาญวีรกูล) และอดีตสมาชิกสภาผู้แทนราษฎรจังหวัดเชียงราย
ประวัติ

รังสรรค์ สำเร็จการศึกษาบริหารธุรกิจมหาบัณฑิต สำนักวิชาการจัดการ มหาวิทยาลัยแม่ฟ้าหลวง
รังสรรค์ เป็นลูกพี่ลูกน้องกับ อดุลย์ วันไชยธนวงศ์
งานการเมือง

อดีตเป็น ส.อบจ. เชียงราย (พ.ศ. 2540 - 2548) ลงรับเลือกตั้งสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้ง ต่อมา พ.ศ. 2554 ลงสมัครในนามพรรคเพื่อไทย เอาชนะนายสุธีระพงษ์ วันไชยธนวงศ์ หลานชายของตนเอง
ในปี พ.ศ. 2562 เขาได้รับเลือกตั้งอีกสมัยในสังกัดพรรคเพื่อไทย ต่อมาได้มีการย้ายมาที่พรรคภูมิใจไทย และได้ลงสมัครรับเรื่องตั้ง ในพื้นที่จังหวัดเชียงราย เขตเลือกตั้งที่ 5 ในนามพรรคภูมิใจไทย แต่พ่ายแพ้ให้กับผู้สมัครหน้าใหม่ของพรรคเพื่อไทย
งานการเมือง > สมาชิกสภาผู้แทนราษฎร

รังสรรค์ วันไชยธนวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเชียงราย สังกัดพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เชียงเฮงเส็ง

ร้านเชียงเฮงเส็ง เป็นร้านขายตะเกียงร้านหนึ่ง ตั้งอยู่บนถนนแปลงนาม (เยาวราช 10) แขวงสัมพันธวงศ์ เขตสัมพันธวงศ์ กรุงเทพมหานคร
ร้านเชียงเฮงเส็ง เป็นร้านขายตะเกียงที่มีชื่อเสียงมากร้านหนึ่ง ร้านเชียงเฮงเส็งเคยลงหนังสือและออกรายการโทรทัศน์มากมาย นอกจากนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารียังเคยเสด็จมาที่ร้านแห่งนี้ ในวันที่ 2 กุมภาพันธ์ พ.ศ. 2546 ซึ่งเป็นวันหลังวันตรุษจีน 1 วันของปีนั้นด้วย[ต้องการอ้างอิง]
ประวัติ

ร้านเชียงเฮงเส็ง เป็นร้านที่ขายและรับซ่อมตะเกียง ก่อตั้งขึ้นประมาณปี พ.ศ. 2480 โดย นายบุญนำ เปรมพูลสวัสดิ์ ตั้งอยู่ที่บ้านเลขที่ 17 ถนนแปลงนาม เขตสัมพันธวงศ์ กรุงเทพมหานคร
ตำนานเชียงเฮงเส็ง

ร้านเชียงเฮงเส็ง (เยาวราช ถนนแปลงนาม) ในยุคสมัยที่ไฟฟ้าก้าวเข้ามาเป็นแหล่งที่ให้แสงสว่าง จนตะเกียงผู้เคยให้แสงสว่างต้องถอยร่นกลับไปอยู่ในซอกมุมเล็กๆของพิพิธภัณฑ์เก่าๆ หรือแม้กระทั่งถูกทำลายหายไปกับกาลเวลา ไม่น่าเชื่อว่าจะยังมีร้านขายและรับซ่อมตะเกียงที่ยังคงยืนหยัดมาได้ถึงวันนี้ ย้อนไปเมื่อปี พ.ศ. 2480 บุญนำ เปรมพูลสวัสดิ์ หรือ หน่ำเชียง เริ่มต้นจากการเป็นลูกจ้างร้านตะเกียง จนขยับขยายกลายมาเป็นเจ้าของร้านตะเกียงของตัวเองในที่สุด ด้วยการบริการที่จริงใจจึงทำให้มีลูกค้ามากมาย ในระยะแรกมีตะเกียงนำเข้าจากต่างประเทศ จนมาถึงการผลิตเองภายใต้ชื่อยี่ห้อ Moda และได้ปิดตัวไปแล้วตามความนิยมที่ลดลงไป แต่ในวันนี้ ทายาทรุ่นต่อๆมา ก็ยังคงทำหน้าที่ซ่อมและขายตะเกียงให้กับนักสะสม ซึ่งบัดนี้ตะเกียงทั้งรุ่นเก่าและรุ่นใหม่ ได้กลายมาเป็นเครื่องประดับตกแต่งมากกว่าคุณประโยชน์ที่ให้แสงสว่าง
ปัจจุบันทางร้านยังรับซ่อมตะเกียงและขายตะเกียงเจ้าพายุและเตาฟู่อีกด้วย
โมด้า ตะเกียงไทยแท้

โมด้า หรือ ตราพาน (พานทอง) เป็นยี่ห้อของตะเกียงเจ้าพายุ ที่ร้านเชียงเฮงเส็งผลิตขึ้นเอง โมด้าเป็นตะเกียงกระเช้าใหญ่ทรงสูงขนาด 500 แรงเทียน แข็งแรง ทนทาน และเป็นตะเกียงที่หนามาก นอกจากตะเกียงเจ้าพายุแล้ว ร้านเชียงเฮงเส็งยังผลิตตะเกียงลานภายใต้ชื่อโมด้าด้วย
สื่อที่เคยเผยแพร่ > รายชื่อหนังสือ

หนังสือเสน่ห์ร้านเก่า
นิตยสารบ้านและสวน
สื่อที่เคยเผยแพร่ > รายชื่อรายการโทรทัศน์

รายการลักกี้เกมส์
รายการทไวไลฟ์โชว์
แหล่งข้อมูลอื่น

ตำนานเชียงเฮงเส็ง ร้านตะเกียงหัวใจสัมพันธวงศ์[ลิงก์เสีย]
แผนที่และภาพถ่ายทางอากาศของ เชียงเฮงเส็ง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′29″N 100°30′36″E﻿ / ﻿13.741365°N 100.510134°E﻿ / 13.741365; 100.510134
บุปผาราตรี

| บุปผาราตรี |
| --- | --- |

กำกับ: ยุทธเลิศ สิปปภาค
เขียนบท: ยุทธเลิศ สิปปภาค
นักแสดงนำ: เฌอมาลย์ บุญยศักดิ์   กฤษณ์ ศรีภูมิเศรษฐ์  ชมพูนุช ปิยะภาณี
ดนตรีประกอบ: ก้านคอคลับ
ผู้จัดจำหน่าย: สหมงคลฟิล์ม อินเตอร์เนชั่นแนล พระนครฟิลม์
วันฉาย: 14 พฤศจิกายน พ.ศ. 2546
ความยาว: 110 นาที
ประเทศ: ประเทศไทย
ภาษา: ภาษาไทย
ทำเงิน: 40 ล้านบาท
ต่อจากนี้: บุปผาราตรี เฟส 2
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
บุปผาราตรี เป็นภาพยนตร์ไทย แนวสยองขวัญ ตลก ความรัก ออกฉายเมื่อวันที่ 14 พฤศจิกายน พ.ศ. 2546 กำกับโดย ยุทธเลิศ สิปปภาค นำแสดงโดย เฌอมาลย์ บุญยศักดิ์, กฤษณ์ ศรีภูมิเศรษฐ์ และ ชมพูนุช ปิยะภาณี ทำรายได้รวม 40 ล้านบาท
ภาพยนตร์ได้รับการเสนอชื่อเข้าชิง รางวัลภาพยนตร์ไทย ชมรมวิจารณ์บันเทิง ครั้งที่ 12 ในสาขา ผู้แสดงสมทบหญิงยอดเยี่ยม, ลำดับภาพยอดเยี่ยม, ดนตรีประกอบยอดเยี่ยม, กำกับศิลป์ยอดเยี่ยม แต่ไม่ได้รับรางวัลใด
เรื่องย่อ

เจ๊สี่ เจ้าของกิจการอพาร์ทเมนท์ ที่มีธุรกิจเข้าทรงเป็นอาชีพเสริม พออยู่มาวันหนึ่ง อพาร์ทเมนท์ของเจ๊สี่เกิดมีผีสาวปรากฏกายขึ้น จนเป็นที่หวาดผวาต่อบรรดาผู้เช่าห้องพักทั้งหลาย ร้อนถึงเจ๊สี่ ที่ต้องตามหมอผีที่ว่าเก่งมากำจัด แต่ก็ยังโดนผีสาวเล่นงานจนเตลิดเปิดเปิง สร้างความหวาดผวาต่อผู้เช่าอพาร์เมนท์ที่เหลือเป็นอย่างยิ่ง เป็นผลให้กิจการห้องเช่าของเจ๊สี่ทำท่าจะไปไม่รอด
แต่แล้ววันหนึ่ง มีชายหนุ่มนิรนามเดินเข้ามาที่อพาร์ทเมนท์ และหายตัวเข้าไปในห้องผีสิงนั้นอย่างปริศนา นับจากวันนั้น ผีสาวก็ไม่ปรากฏกายให้เห็นอีก จนกระทั่งเวลาผ่านไปไม่นานนัก ผู้คนก็เริ่มได้ยินเสียงร้องโหยหวนของชายหนุ่มนิรนาม ดังออกมาจากห้องผีสิง ผู้เช่าที่เหลือพากันย้ายออกจนหมด เพราะทนกลัวผีต่อไปอีกไม่ไหว เจ๊สี่หมดทางเลือก จึงตัดสินใจโทรไปตามหมอผีเขมรที่เก่งที่สุด มาจัดการกับผีร้าย ก่อนที่กิจการอพาร์ทเมนท์ของเจ๊สี่จะไปไม่รอด
นักแสดง

เฌอมาลย์ บุญยศักดิ์ ... บุปผา
กฤษณ์ ศรีภูมิเศรษฐ์ ... เอกพล
ชมพูนุช ปิยะภาณี ... หมวย
ศิริสิน ศิริพรสมาธิกุล ... เจ๊สี่
สมชาย ศักดิกุล ... หมอคง
เหี่ยวฟ้า ... บาทหลวง
อดิเรก วัฏลีลา ... หมวดอังเคิล
บุญถิ่น ทวยแก้ว ... จ่าบุญถิ่น
เด๋อ ดอกสะเดา ... น้าเด๋อ
สายัณห์ ดอกสะเดา ... เดฟ
อำพล รัตนวงศ์ ... แมว
ไตรภพ บัวบาล ... บอม
สุพจน์ พงษ์พรรณเจริญ ... ทุเรียน
อ่าง เถิดเทิง ... อ่าง
ธรธร สิริพันธ์วราภรณ์ ... เฮียโก๋ (สามีของเจ๊สี่)
จรรยา ธนาสว่างกุล ... เจ๊หอย
พรศิริ วิเชียรเทียบ ... ลินดา
สมบูรณ์ แซ่เล้า ... ฝ้าย
จรัล เพ็ชรเจริญ ... ลุงหมึก
ธีรนิติ์ ธำรงวินิจฉัย ... พ่อเลี้ยง
ณัฐวุฒิ ศรีหมอก ... แก๊งเด็กแร๊ฟ
เกษียร จารุสมบูรณ์ ... พ่อของเอกพล
ภูริดา วิจิตรพันธ์ ... แม่ของเอกพล
ศักดิ์ชาย ศรีบุญนาค ... หมอผีเขมร
โต หาญอุดมลาภ ... เฮียเม้ง (พ่อของหมวย)
กิตติกร เลียงศิริกุล ... เรียว
พิสุทธิ์ แพร่แสงเอี่ยม ... ป๊อก
เกตุเสพย์สวัสดิ์ ปาลกะวงศ์ ณ อยุธยา ... น้าเน็ก
ด.ญ. ดวงดาว รัตนเกียรติโกศล ... บุปผา (ตอนเด็ก)
นักแสดง > ดารารับเชิญ

สมชาย เข็มกลัด... ลูกค้าร้านโจ๊กของเฮียเม้ง
โสภิตนภา ชุ่มภาณี... ลูกค้าร้านโจ๊กของเฮียเม้ง
วิจิตรา ตรียะกุล... ผู้หญิงที่มาดูถูกเดฟและน้าเด๋อ
แหล่งข้อมูลอื่น

บุปผาราตรี (2003) ที่สยามโซน
| ด ค กผลงานโดย ยุทธเลิศ สิปปภาค |
| --- | --- |
กำกับภาพยนตร์: มือปืน/โลก/พระ/จัน (2544)  • กุมภาพันธ์ (2546)  • บุปผาราตรี (2546)  • สายล่อฟ้า (2547)  • บุปผาราตรี เฟส 2 (2548)  • กระสือวาเลนไทน์ (2549)  • โกยเถอะเกย์ (2550) • รัก/สาม/เศร้า (2551)  • อีติ๋มตายแน่ (2551) • บุปผาราตรี 3 (3.1-3.2) (2552) • สามย่าน (2553) • มือปืนตรัยภาค (มือปืนดาวพระเสาร์  • หมาแก่ อันตราย •  มือปืนพระอาทิตย์) (2553 - 255X) • บางกอกกังฟู (2554) • วงจรปิด (2555) • ตุ๊กแกรักแป้งมาก (2557) • บุปผาอาริกาโตะ (2559) • FATHERLAND ปิตุภูมิพรมแดนแห่งรัก (ยังไม่มีกำหนดฉาย) • ดอกฟ้ากับหมาแจ๊ส (2560)
บทภาพยนตร์: รัก-ออกแบบไม่ได้ (บทฉบับร่าง) (2540)  • มือปืน/โลก/พระ/จัน (2544)  • กุมภาพันธ์ (2546)  • บุปผาราตรี (2546)  • สายล่อฟ้า (2547)  • บุปผาราตรี เฟส 2 (2548)  • กระสือวาเลนไทน์ (2549)  • โกยเถอะเกย์ (2550)     • รัก/สาม/เศร้า (2551) • บุปผาราตรี 3 (3.1-3.2) (2552)  • มือปืนตรัยภาค (มือปืนดาวพระเสาร์ • หมาแก่ อันตราย •  มือปืนพระอาทิตย์) (2553 - 256X)  • บางกอกกังฟู (2554) • วงจรปิด (2555) • ตุ๊กแกรักแป้งมาก (2557)
พระยาทุกขราษฏร์ (ช่วย)

พระยาทุกขราษฎร์ ชื่อเดิมในขณะบรรพชา พระมหาช่วย เป็นบุคคลสำคัญในประวัติศาสตร์ของจังหวัดพัทลุง ในสมัยพระบาทสมเด็จพระพุทธยอดฟ้าจุฬาโลกมหาราช ใน สงครามเก้าทัพ
ถนนช่วยทุกขราษฏร์

ตั้งชื่อเป็นเกียรติแก่ท่าน ตั้งอยู่ระหว่าง ถนนคูหาสวรรค์ กับ ถนนไชยบุรี เป็นที่ตั้งของสำนักงานบังคับคดี จังหวัดพัทลุง
อนุสาวรีย์

ทางจังหวัดพัทลุงและเทศบาลเมืองพัทลุง ได้ดำริจัดสร้างอนุสาวรีย์พระยาทุกขราษฎร์ขึ้น เป็นประติมากรรมลอยตัวทองเหลืองรมดำ ขนาดเท่าครึ่ง มีประติมากรรมนูนต่ำ 2 ชิ้น ดำเนินการวางศิลาฤกษ์ เมื่อวันที่ 16 สิงหาคม พ.ศ. 2536 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ บริเวณสามแยกท่ามิหรำ ในเขตเทศบาลเมืองพัทลุง ก่อสร้างด้วยเงินบริจาคและงบประมาณสนับสนุนของจังหวัดพัทลุง
เอฟ 16 ราชานนท์

| เอฟ 16 ราชานนท์ |
| --- | --- |
เกิด: วรวุฒิ ภักดีพินิจ 14 สิงหาคม พ.ศ. 2534 (33 ปี)
เอฟ 16 กับพี่เลี้ยงในช่วงพักยก
เอฟ 16 ราชานนท์ ชื่อเล่น โจโจ้ เกิดวันที่ 14 สิงหาคม พ.ศ. 2534 เป็นนักมวยไทยชาวไทยที่มีชื่อเสียงของวงการมวยไทย และเป็นแชมป์รุ่นน้ำหนักไม่เกิน 130 ปอนด์ (ซูเปอร์เฟเธอร์เวท) สนามมวยเวทีลุมพินี, แชมป์รุ่น 135 ปอนด์ของไทย รวมถึง เป็นรองแชมป์มวยรอบมาราธอน ชื่อชกของเขาได้มาจากเครื่องบินขับไล่ เอฟ-16 และมีผลงานสร้างชื่อโดยการเอาชนะ ก้องศักดิ์ (เอกบางไทร) ศิษย์บุญมี ที่สนามมวยเวทีลุมพินี ทั้งนี้ เอฟ 16 ยังเคยพบกับคู่ชกอย่าง น้องโอ๋ ไก่ย่างห้าดาวยิม ในรายการศึกยอดวันเผด็จ ที่จัดขึ้นในวันที่ 12 มีนาคม พ.ศ. 2555 ณ เวทีมวยราชดำเนิน
เอฟ 16 มีช่วงแขนเหยียด 166 เซนติเมตร ช่วงขา 85 เซนติเมตร และรอบอก 98 เซนติเมตร มีครูมวยคนแรกชื่อ ครูคำมูล ชุมพล
ประวัติ

เอฟ 16 ราชานนท์ มีชื่อจริงว่า วรวุฒิ ภักดีพินิจ มีภูมิลำเนาเดิมอยู่ที่ตำบลหนองแวง อำเภอละหานทราย จังหวัดบุรีรัมย์ และเป็นบุตรชายของนายเฉลิมพล กับ นางแก้วมณี ภักดีพินิจ เขาได้เริ่มหัดมวยครั้งแรกเมื่ออายุได้ 9 ปี โดยใช้ชื่อ ก้องชายแดน ส.พรานชุมพล และได้รับค่าตัวในการชกครั้งแรก 100 บาท ในเวลาต่อมา เขาได้พบกับคู่ชกอย่าง อรัญชัย เกียรติภัทรพรรณ โดยเอฟ 16 เป็นฝ่ายแพ้คะแนนเนื่องจากมีเวลาซ้อมเพียงไม่กี่วัน จึงยังไม่มีความสมบูรณ์ในการเตรียมตัว ปัจจุบัน เอฟ 16 ราชานนท์ มี น.ต.วิชัย ราชานนท์ เป็นหัวหน้าคณะและผู้จัดการ และเอฟ 16 ได้รับค่าตัว 7 หมื่นบาทในการแข่งขันเมื่อครั้งที่เป็นฝ่ายชนะ ก้องศักดิ์ (เอกบางไทร) ศิษย์บุญมี ที่สนามมวยเวทีลุมพินี
เขายังได้ร่วมแข่งขันในรายการแข่งขันมวยไทยการกุศลชิงถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 7 กรกฎาคม พ.ศ. 2554 โดยได้พบกับ น้องโอ๋ ไก่ย่างห้าดาวยิม ซึ่งเป็นรายการใหญ่ในรอบหลายปี ที่เวทีมวยราชดำเนิน นอกจากนี้ เอฟ 16 ได้รับเลือกเป็นหนึ่งในนักมวยไทยที่เข้าร่วมแข่งขันในรายการศึกเพชรยินดี ที่จัดขึ้นในวันที่ 7 ตุลาคม พ.ศ. 2554 ที่สนามมวยเวทีลุมพินี โดยได้พบกับ น้องโอ๋ ไก่ย่างห้าดาวยิม อีกครั้งหนึ่ง ซึ่งการแข่งขันในครั้งนี้ เอฟ 16 เป็นฝ่ายชนะคะแนน และการแข่งขันในครั้งนี้ สามารถทำยอดเก็บค่าผ่านประตูได้ 1,895,600 บาท
ทั้งนี้ เขายังได้รับการบันทึกผลการชกเมื่อเดือนกันยายน พ.ศ. 2554 จากเข้าร่วมแข่งขันในสนามมวยเวทีลุมพินี 5 ครั้งที่ผ่านมา ซึ่งเขาได้พบกับ ตุ๊กตาทอง เพชรพญาไท, ไตรจักร ศิษย์จอมไตร, น้องโอ๋ ไก่ย่างห้าดาวยิม, ก้องศักดิ์ ศิษย์บุญมี (2 ครั้ง) จากสถิตินี้ ได้มีการระบุว่าเขาเป็นฝ่ายชนะคะแนนมาโดยตลอด และในวันที่ 9 ธันวาคม พ.ศ. 2554 เอฟ 16 ได้พบกับ สิงห์ดำ เกียรติหมู่ 9 ในการจัดการแข่งขัน ศึกลุมพินีแชมเปี้ยนเกริกไกร ซึ่งเป็นการฉลองครอบรอบ 55 ปีของสนามมวยเวทีลุมพินี โดยเอฟ 16 เป็นฝ่ายแพ้ทีเคโอในยกที่ 5 และยอดรวมค่าผ่านประตูของการแข่งขันรายการนี้อยู่ที่ 2,115,100 บาท
ปัจจุบัน เอฟ 16 มีค่าตัวอยู่ที่กว่า 1 แสนบาทต่อไฟท์ รวมถึงเป็นนักมวยไทยที่สร้างแรงดลบันดาลใจให้แก่นักมวยไทยเยาวชนร่วมค่ายหลายราย ด้วยแรงจูงใจด้านความเก่งกาจรวมถึงเงินที่ได้รับ
ชีวิตส่วนตัว

เอฟ 16 เป็นนักมวยไทยที่ไม่สูบบุหรี่ รวมถึงเป็นผู้ที่ชอบในกีฬาตะกร้อกับฟุตบอล ซึ่งเขาเคยเปิดเผยความประทับใจต่อสโมสรฟุตบอลลิเวอร์พูล รวมถึงนักฟุตบอล หลุยส์ ซัวเรซ ให้กับทางสื่อข่าวมาแล้วครั้งหนึ่ง ทั้งนี้ เอฟ 16 เคยศึกษาที่คณะเทคโนโลยีการสื่อสารมวลชน มหาวิทยาลัยรามคำแหง และได้ศึกษาต่อที่โรงเรียนพลตำรวจในภายหลัง รวมถึงที่มหาวิทยาลัยรัตนบัณฑิต (อาร์แบค)
สถิติการชก > พ.ศ. 2554

| 0 | 1 | 2 | 3 | 4 |
| --- | --- | --- | --- | --- |

| วันที่ | ผล | คู่ชก | สถานที่จัด | วิธีชนะ |

| 11 ม.ค. 2554 | แพ้ | ปานเพชร ช.ณ พัทลุง | สนามมวยเวทีลุมพินี | คะแนนตัดสิน |

| 1 มี.ค. 2554 | ชนะ | อรัญชัย เกียรติภัทรพรรณ | สนามมวยเวทีลุมพินี | คะแนนตัดสิน |

| 2 เม.ย. 2554 | ชนะ | อรัญชัย เกียรติภัทรพรรณ | เวทีมวยอ้อมน้อย | คะแนนตัดสิน |

| 3 พ.ค. 2554 | ชนะ | ตุ๊กตาทอง เพชรพญาไท | สนามมวยเวทีลุมพินี | คะแนนตัดสิน |

| 26 พ.ค. 2554 | ชนะ | ไตรจักร ศิษย์จอมไตร | เวทีมวยราชดำเนิน | คะแนนตัดสิน |

| 7 ก.ค. 2554 | ชนะ | น้องโอ๋ ไก่ย่างห้าดาวยิม | เวทีมวยราชดำเนิน | คะแนนตัดสิน |

| 2 ส.ค. 2554 | แพ้ | ก้องศักดิ์ ศิษย์บุญมี | สนามมวยเวทีลุมพินี | คะแนนตัดสิน |

| 6 ก.ย. 2554 | ชนะ | ก้องศักดิ์ ศิษย์บุญมี | สนามมวยเวทีลุมพินี | คะแนนตัดสิน |

| 7 ต.ค. 2554 | ชนะ | น้องโอ๋ ไก่ย่างห้าดาวยิม | สนามมวยเวทีลุมพินี | คะแนนตัดสิน |

| 9 ธ.ค. 2554 | แพ้ | สิงห์ดำ เกียรติหมู่ 9 | สนามมวยเวทีลุมพินี | ทีเคโอ |
แหล่งข้อมูลอื่น

"เอฟ 16 ราชานนท์", rachanongym.com, คลังข้อมูลเก่าเก็บจากแหล่งเดิมเมื่อ 30 มิถุนายน 2013
วัดไก่จ้น

| วัดไก่จ้น |
| --- | --- |


ชื่อสามัญ: วัดไก่จ้น
ที่ตั้ง: ตำบลท่าหลวง อำเภอท่าเรือ จังหวัดพระนครศรีอยุธยา 18270
นิกาย: มหานิกาย
พระประธาน: หลวงพ่อแสนสุข
เจ้าอาวาส: พระครูวิสุทธิธรรมากร
 สถานีย่อยพระพุทธศาสนา
วัดไก่จ้น ถิ่นกำเนิด สมเด็จพระพุฒาจารย์ (โต พรหมรังสี)  ตั้งอยู่ เลขที่ 1  บ้านไก่จ้น  หมู่ 10 ตำบลท่าหลวง อำเภอท่าเรือ จังหวัดพระนครศรีอยุธยา  วัดตั้งอยู่ทางฝั่งซ้ายของแม่น้ำแควป่าสัก ทิศใต้ยาว 150 เมตร ติดต่อกับทางสาธารณะและที่ดินของเอกชน อาณาเขตทิศเหนือยาว 110 เมตร ติดต่อกับชลประทานท่าหลวงและแม่น้ำแควป่าสัก  ทิศตะวันออกยาว 198 เมตร ติดต่อกับชลประทานท่าหลวงและทางสาธารณะ ทิศตะวันตกยาว 980 เมตร ติดต่อกับที่ดินของเอกชนและแม่น้ำแควป่าสัก พื้นที่ตั้งวัดเป็นที่ราบลุ่ม อยู่ริมแม่น้ำแควป่าสัก
ประวัติ

วัดไก่จ้นเป็นวัดเก่าแก่มาแต่โบราณ ไม่มีหลักฐานปรากฏชัดว่าใครเป็นผู้สร้าง ตั้งขึ้นเป็นวัดเมื่อปี พ.ศ. 2375 เดิมเรียกว่า "วัดบ้านไก่จ้น" มีหลักฐานประกฎอยู่ในใบพระราชทานวิสุงคามสีมา ของอุโบสถหลังเก่า ความว่า พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้พระราชทานวิสุงคามสีมาให้แก่ "วัดบ้านไก่จ้น" แควนครน้อย แขวงกรุงเก่า ซึ่งมี "เจ้าอธิการดิส" เป็นเจ้าอาวาส เมื่อปี พ.ศ. 2431    เมื่อคราวพระพุทธเจ้าหลวงรัชกาลที่ 5 เสด็จประพาสวัดสะตือซึ่งอยู่ตรงข้ามวัดบ้านไก่จ้น เจ้าอธิการดิสได้แต่งซุ้มรับเสด็จฯ ที่หน้าวัดบ้านไก่จ้น โดยแต่งซุ้มเป็นรูปไก่ ประดับไฟตะเกียง พร้อมทั้งเขียนโครงยอพระเกียรติไว้ 1 บท มีผู้จำได้เพียงตอนท้ายบทว่า "ดับร้อนราษฎร์เกษม"  พระองค์ทรงสนพระราชหฤทัยเจ้าอธิการดิสเจ้าอาวาสวัดบ้านไก่จ้น ที่เขียนคำโครงยอพระเกียรติ แต่งซุ้มรับเสด็จฯ ประกอบทั้งคุณงามความดีของเจ้าอธิการดิสในด้านการศึกษาและพัฒนาวัด  จึงได้โปรดเกล้าฯ ให้อาราธนาไปอยู่วัดสุวรรณดาราม อำเภอพระนครศรีอยุธยา จังหวัดพระนครศรีอยุธยา  พระราชทานสมณศักดิ์เป็น "พระสุวรรณวิมลศิล" และได้เป็นเจ้าอาวาสวัดสุวรรณดารามตั้งแต่ปี พ.ศ. 2445 จนถึงมรณภาพในปี พ.ศ. 2468
วัดไก่จ้นได้รับพระราชทานวิสุงคามสีมาครั้งหลัง เมื่อวันที่ 3 กุมภาพันธ์ พ.ศ. 2521 เขตวิสุงคามสีมา กว้าง 40 เมตร  ยาว 80 เมตร ปัจจุบัน "พระครูวิสุทธิธรรมากร" ได้ดำรงตำแหน่งเป็นเจ้าอาวาส และเจ้าคณะตำบลท่าหลวง
วัดไก่จ้นมีวัตถุมงคลหลายรุ่นที่มีชื่อเสียง เช่น พระเครื่องบางรุ่นได้มวลสารมาจากสมเด็จบางขุนพรหมกรุ พ.ศ. 2500 หลวงพ่อลำภูวัดใหม่อมตรส บางขุนพรหม ได้นำมาสร้างเป็นพระพิมพ์สมเด็จหลายพิมพ์ เช่น ปี พ.ศ. 2501 สมเด็จโอ๊ก  ปี พ.ศ. 2502 โด่งดังมาก  ปี พ.ศ. 2516 ปี พ.ศ. 2517 ปี พ.ศ. 2521 เป็นต้น
ปีที่สำคัญของวัด

พ.ศ. 2521 – เมื่อวันที่ 18 กรกฎาคม พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินวัดไก่จ้น ทรงประกอบพิธียกช่อฟ้าอุโบสถ ทรงตัดลูกนิมิตร ทรงบรรจุพระบรมสารีริกธาตุที่เกตุพระประธานในอุโบสถ ทรงลงนามพระปรมาภิไธย และพระนามาภิไธยที่แผ่นศิลา ทรงพระสุหร่ายพระประธานในอุโบสถ และพระประธานจำลอง ณ อุโบสถ พระราชทานของแก่ผู้มีจิตศรัทธาโดยพระราชกุศล ทรงปลูกต้นพิกุลด้านหน้าอุโบสถ 2 ต้น พระราชทานทรัพย์ทำบุญบำรุงวัด 10,000 บาท
พ.ศ. 2523 – เมื่อวันที่ 8 เมษายน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินวัดไก่จ้น ทรงประกอบพิธีวาศิลาฤกษ์วิหารสมเด็จพระพุฒาจารย์ (โต พรหมรังสี) ทรงเททองหล่อพระพุทธรูปจำลองพระประธานอุโบสถ ทรงลงพระนามาภิไธยที่แผ่นศิลา พระราชทานของแก่ผู้มีจิตศรัทธาโดยเสด็จพระราชกุศล ทรงปลูกต้นพิกุลด้านหน้าอุโบสถ 2 ต้น และเสด็จฯ เยี่ยมประชาชนที่มาเฝ้ารอรับเสด็จฯ
^1 กล่าวกันว่าสมเด็จโตเกิดในเรือซึ่งในขณะนั้นกำลังลอยลำอยู่หน้าวัดไก่จ้น
สมุดภาพ

ตราสัญลักษณ์
รูปหล่อสมเด็จโต
ท่าน้ำหน้าวัดไก่จ้น เชื่อกันว่าสมเด็จโตเกิดหน้าวัด
แหล่งข้อมูลอื่น

โรงเรียนวัดไก่จ้น เก็บถาวร 2022-01-21 ที่ เวย์แบ็กแมชชีน
14°33′21.11″N 100°45′33.77″E﻿ / ﻿14.5558639°N 100.7593806°E﻿ / 14.5558639; 100.7593806
โรงเรียนสนมวิทยาคาร

| โรงเรียนสนมวิทยาคาร ละติน: Sanom Wittayakarn School Sanom Wittayakarn School |
| --- | --- |

191 หมู่ที่ 1 ถนนสนม-รัตนบุรี (ถนนศรีสนม) ต. สนม อ. สนม จ. สุรินทร์ 32160
ข้อมูล
ชื่ออื่น: ส.น.ว
ประเภท: โรงเรียนมัธยมศึกษาขนาดกลาง
คำขวัญ: ปญฺญา โลกสฺมิ ปชฺโชโต (ปัญญาเป็นแสงสว่างแห่งโลก)
สถาปนา: 10 มีนาคม ค.ศ. 1974 (1974-03-10)
ผู้ก่อตั้ง: พระครูไพโรจน์พัฒนกิจ  พระครูบุญสิริโสภณ นายสุทัศน์ พรพรม
หน่วยงานกำกับ: สำนักงานคณะกรรมการการศึกษาขั้นพื้นฐาน
ผู้อำนวยการ:  นายรณภากาศ สุพรรณไกรสีห์
ระดับชั้น: มัธยมศึกษาปีที่ 1 - 6 ชั้นประกาศนียบัตรวิชาชีพ(ปวช.)1-3
ภาษาที่ใช้เป็นสื่อการสอน:  ไทย  อังกฤษ  จีน
ห้องเรียน: 7 อาคาร 1 หอประชุม 1 โดมอุตสาหกรรม 54 ห้องเรียน
พื้นที่: 98 ไร่
สี: สีแสด และ สีขาว    
เพลง: มาร์ชท สนว.
เว็บไซต์: www.snw.ac.th
โรงเรียนสนมวิทยาคาร เป็นโรงเรียนมัธยมศึกษาของรัฐ ในสังกัดสำนักงานคณะกรรมการการศึกษาขั้นพื้นฐาน (สพฐ.)  เริ่มเปิดทำการสอนเมื่อปี พ.ศ. 2517